stanford-oval/wikipedia huggingface dataset:
מפת מיטשל
המפה

המפה של מיטשל הודפסה בשמונה גיליונות. כאשר היא מורכבת, גודלו 136 ס"מ על 195 ס"מ. לרישומים הראשונים שהודפסו בשנת 1755 יש צבע קבוע המדגיש את טענות הקולוניאליזם הבריטי. מיטשל הרחיב את המושבות הדרומיות בכל היבשת, אפילו על השטח הספרדי ממערב למיסיסיפי. מיטשל חילק את שטחי האינדיאנים (כפי שהבין אותם, והגיע מאגם שמפליין למיסיסיפי, ועד צפונית לאגם סופריור) בין וירג'יניה לניו יורק, והשאיר לצרפתים רק שטח מצומצם.
המפה של מיטשל הייתה יקרה, אך היא הודפסה גם בהרבה גרסאות זולות יותר שהפיצו את החזון הקולוניאליסטי העוצמתי של הליפקס ושל מיטשל. אחת מהם, שפורסמה בדצמבר 1755 הגבילה את שטח הצרפתים רק לקוויבק.
המפה מלאה בטקסט המתאר ומסביר מאפיינים שונים, במיוחד באזורים שלא היו ידועים יחסית או שהיו נתונים למחלוקת פוליטית. הערות רבות מתארות את משאבי הטבע ואת הפוטנציאל ליישוב אזורי גבול. הערות אחרות מתארות שבטים אינדיאנים. יישובים אינדיאנים רבים מוצגים יחד עם רשת הדרכים החשובות שלהם.
כיוון שמטרתו העיקרית של מיטשל הייתה להראות את האיום הצרפתי על המושבות הבריטיות, ישנה הטיה פרו-בריטית חזקה מאוד במפה, במיוחד ביחס לאינדיאנים שהשתייכו לעמי האירוקוי. המפה מבהירה כי האירוקוי לא היו רק בעלי ברית של בריטניה, וכי לכן כל אדמות אירוקוי הן שטח בריטי. חלקים עצומים של היבשת מסומנים כי הם בריטיים עקב כיבושי עמי האירוקוי. הפעילות הצרפתית בתחומי שבטים אלה הוצגה כלא חוקית.
במקרים בהם היו טענות הדדיות של בריטניה וצרפת, מיטשל תמיד צידד בעמדה הבריטית. רבים מהסימנים במפה והגבולות שלו נראים כתעמולה פוליטית. חלק מהטענות נראות כהזויות.
המפה גדולה ולרוב התווים קטנים מאוד, מה שמקשה על הצפייה בה. עותקים בקנה מידה קטן יותר, גורמים לאי יכולת לקרוא את הערות. הרשימה הבאה מציגה כמה דוגמאות לסוג הערות שנמצאו במפה, עם הערות של מיטשל:
אזור מרכז טנסי וקנטקי המרכזיים של ימינו (בין נהרות טנסי וקמברלנד): מדינה פורייה בהיקף גדול, לפי עדויות האינדיאנים ואנשי עמנו
באזור שבין נהר המיסיסיפי לנהר טנסי: ארץ הצ'רוקים המשתרעת מערבה למיסיסיפי וצפונה עד לתחום ״ששת העמים״ נמסרה רשמית לכתר בריטניה בווסטמינסטר 1729
בערבות הגדולות: הנודוסואים נחשבים לאחת האומות הפופולריות ביותר של האינדיאנים בצפון אמריקה, אף על פי שמספרם ומצב כפריהם אינם ידועים ואף אינם בטוחים. (בכוונה לשבט הסיוקס)
לאורך חופי מפרץ מקסיקו, טקסס של ימינו: אינדיאנים פראיים משוטטים
דרומית מערבית למפרץ הדסון: השמות הארוכים שניתנו לאחרונה לחלק מהאזורים הצפוניים של קנדה והאגמים שלא הכנסנו אותם במפה, מכיוון שהם אינם מועילים, ולא בטוח שהם שמות רשמיים.
נהר מיזורי: נהר מיזורי נחשב כזורם מערבה להרי ניו מקסיקו, ואילו האוהיו עושה דרכו מזרחה.
איווה של ימינו: כרי דשא נרחבים מלאים בבופלו
נהר יאסוס: האינדיאנים סביב נהר זה התאחדו עם האנגלים, אחרי שנפגעו על ידי הצרפתים (התייחסות לשבט יאסו)
המפה כללה גם תכונות לא קיימות, כמו האי איפיליפו באגם סופריור, שהופיע במפה קודמת של ז'אק-ניקולא בלין.
השימוש במפה בהסכם פריז

מפת מיטשל נותרה המפה הכי מפורטת של צפון אמריקה הקיימת במאה השמונה עשרה המאוחרת. רשמים שונים (וגם עותקים צרפתיים) שימשו כדי לבסס את גבולותיה של ארצות הברית החדשה של אמריקה על ידי דיפלומטים באמנת פריז 1783 שסיימה את מלחמת המהפכה האמריקאית. אי דיוקי המפה הובילו לאחר מכן למספר סכסוכי גבול, למשל במיין. הנחתו כי נהר מיסיסיפי המשתרע צפונה עד קו הרוחב ה-50 (כשטח בריטי) הביא לכך שההסכם השתמש בו כנקודת ציון להגדרה בלתי אפשרית של הגבול באזור זה. רק בשנת 1842, כאשר אמנת וובסטר-אשבורטון פתרה את המחלוקות האלה עם תיקונים שונים, כמו בפינה הצפונית-מערבית של מינסוטה, נמשך בבירור גבול ארצות הברית-קנדה ממיין עד מדינת אורגון.
באופן דומה, במהלך ניסוח תחום האזור הצפון - המערבי, אי הדיוק של מפת מיטשל בתיאור היכן עובר הקו מזרח-מערב שנמשך דרך הנקודה הדרומית ביותר של אגם מישיגן ויפגש עם אגם אייר, הוביל למחלוקת ארוכה על גבול אוהיו-מישיגן שהגיעה לשיאה במלחמת טולדו.
הערות שוליים

↑  The Mitchell Map, 1755-1782: An Irony of Empire; 1. Introduction and Overview". University of Southern Maine. Retrieved 23 July 2011
↑  Edney, Matthew H. (2008). "John Mitchell's Map of North America (1755): A Study of the Use and Publication of Official Maps in Eighteenth-Century Britain". Imago Mundi. no.60.1: 63–85
↑  Edney, Matthew H. (2007). "A Publishing History of John Mitchell's 1755 Map of North America". Cartographic Perspectives. no.58: 4–27.
↑  "Interactive Maps". Envisaging the West: Thomas Jefferson and the Roots of Lewis and Clark. University of Nebraska–Lincoln and University of Virginia. 2006–2009. Retrieved 19 August 2013.
↑  Michigan State University Department of Geography Archived 2014-08-26 at the Wayback Machine
מפת מיטשל בשלמותה
קטע מפורט ממפת מיטשל, מראה את אזור מישיגן
קטע ממפת מיטשל, הגבול בין פלורידה וג׳ורג׳יה, על חשבון השטח הספרדי
משה הלוי (רב)

| --- | --- |

 לידה:  1827 ה'תקפ"ז לערך בורסה, האימפריה העות'מאנית 
 פטירה:  21 ביולי 1910 (בגיל 83 בערך) ה'תר"ע איסטנבול, האימפריה העות'מאנית 
 מקום פעילות:  איסטנבול בפרט וטורקיה בכלל
 תקופת הפעילות:  ? – 21 ביולי 1910 
 
חתימת ידו וחותמתו של הרב משה הלוי (איסטנבול תרמ"ד)
הרב משה הלוי אפנדי (1827, סביב ה'תקפ"ז – 21 ביולי 1910, י"ד בתמוז ה'תר"ע) היה אב בית דין באיסטנבול, החכם באשי ורבה הראשי של האימפריה העות'מאנית.
ביוגרפיה

נולד בבורסה שבאימפריה העות'מאנית לרב יעקב הלוי. בצעירותו למד בבית המדרש לרבנים בעיר.
בשנת ה'תר"ל מונה לשמש כאב בית הדין של איסטנבול וכרבו של רובע חאסקוי.
עם עליית החכם באשי הרב יקיר גירון לארץ ישראל בשנת 1872, מונה הרב הלוי על ידי הממשל לממלא מקומו בתפקיד החכם באשי, ובכל שנות כהונתו התגורר באיסטנבול. הרב הלוי, לצד הרב גירון היו היחידים שמונו כממלאי מקום קודמיהם בידי הממשל, ולא באמצעות בחירות.
לקראת חג הפסח של שנת 1897 קיבל מידי הסולטן עבדול חמיד השני 30,000 גרוש לצורך חלוקה לקהילה היהודית באיסטנבול.
תקופת כהונתו נודעה בקו השמרני שהוביל יחד עם הממשל העות'מאני, ובקשריו ההדוקים עם זה האחרון. כך היה לנושא משרת החכם באשי היחיד שקיבל מהממשל תוספת תשלום על סך 50 לירות לחודש כ"פרס". מהממשל העות'מאני קיבל במהלך כהונתו גם מספר אותות כבוד מדרגה ראשונה, כדוגמת מסדר אוסמאני ומסדר המג'ידיה.
הרב הלוי עמד בקשר עם רוב רבני האימפריה העות'מאנית, שבפועל כיהנו תחתיו, ורבים מהמינויים של הרבנים הראשיים ברחבי האימפריה עברו תחת ידו והחלטתו. בשנת 1889, פעל להעביר את הרב רפאל מאיר פאניז'יל מתפקיד ממלא מקום לתפקיד החכם באשי הרשמי של ארץ ישראל. בשנת 1907, כשפרצה בירושלים מחלוקת על מינוי מחליפו של הראשון לציון הרב יעקב שאול אלישר שנפטר, נאלץ הרב הלוי להתערב ולהכריע כי הרב אליהו משה פאניז'יל ימונה לתפקיד, ולא הרב יעקב מאיר. עם זאת אישר את מינויו של האחרון לרבה של סלוניקי.
ביוגרפיה > פעילותו לפגישת הרצל עם סולטן האימפריה העות'מאנית

לפי פרופסור אברהם גלנטי, הרב הלוי היה זה ששכנע את הסולטן עבדול חמיד השני להיפגש עם בנימין זאב הרצל בשנת 1901 באיסטנבול. לפי המסופר, לאחר הפגישה, במשך שלושה ימים הזמין הסולטן את הרב הלוי, אולם כשזה האחרון היה מגיע לחדר ההמתנה, היה נאלץ להישאר שם במשך יום שלם ולחזור לבסוף לביתו מבלי להיפגש עם הסולטן. לאחר שלושה ימים, הכניסו הסולטן לחדרו, והביע בפניו את מורת רוחו על התערבותו לטובת הפגישה עם הרצל. הרב הלוי טען בפני הסולטן כי בעת פעילותו לקיום המפגש, לא ידע כי הרצל ידבר על מטרותיו הציוניות, אלא ישאל את חוות דעתו של הסולטן אודות שאלת היהודים באופן כללי. הסולטן התרצה מההסבר של הרב, אולם האחרון שב לביתו וחלה בעקבות כך.
אברהם אלמליח שלל את סיפור התערבותו של הרב הלוי בפגישה של הרצל והסולטן, בשל העובדה כי הרב הלוי כינה את הרצל במכתב לרב משה נחום ירושלימסקי בתואר "מהרסייך ומחריבייך ממך יצאו", וטען כי הרצל מפיץ "מכתבי עמל".
ביוגרפיה > התפטרותו וסוף ימיו

בחודש אוגוסט 1908 התפטר ממשרתו, לאחר לחץ מצד מתנגדיו, בהם דוד פרסקו. לאחר התפטרותו החליפו בתפקיד החכם באשי הרב חיים נחום אפנדי.
נפטר ב-21 ביולי 1910 בגיל 84, ונקבר בבית קברות מקומי.
לרב הלוי היו שתי בנות, שאחת מהן נפטרה בחייו. נכדו היה ישועה ביי אלנקוה אפנדי, חבר מועצת ה"מג'ליש עומומי" של קושטא.
אחיו, הרב שבתי הלוי, היה אב בית דין בטורקיה, שמילא למשך תקופות קצרות בשנים 1910 ו-1912 את מקומו של החכם באשי הרב חיים נחום אפנדי.
הערות שוליים

↑  כך לפי ערכו ב-Encyclopedia of Jews in the Islamic world. אולם במקורות נוספים מציינים את שנת 1828 או 1830 כשנת לידתו
↑  כך לפי העדה היהודית הרשמית בתוך שאר העדות לא המושלמית בטורקיה, בעיתון הפועל הצעיר, 13 באוקטובר 1912. אולם לפי פרסום אודות הרב הלוי בעיתון מוריה, ב-29 ביולי 1910, נכתב כי נבחר בידי הקהילה, ובחירתו אושרה בידי הסולטן
↑  קאנסטאנטינאפיל, בעיתון חבצלת, 14 במאי 1897
↑  ידיעה בעיתון חבצלת, 10 באוקטובר 1889
↑  אברהם אלמליח, על תולדות היהודים באיסטנבול, בעיתון הד המזרח, 9 ביולי 1943
↑  בארצות תוגרמה, בעיתון חבצלת, 26 באוגוסט 1908
↑  פרסקו התנגד לרב הלוי, וגרם למינויו תחתיו של הרב חיים נחום. כך לפי טור דעה אנונימי שפורסם תחת הכותרת חולה הרוח, בעיתון החרות, 24 בפברואר 1911
↑  קהילות המזרח, בעיתון החרות ירושלים, 26 באפריל 1915
↑  יעקב פרחיה, מכתב מטורקיה, בעיתון המצפה, 23 באוגוסט 1912
| 0 | 1 | 2 |
| --- | --- | --- |
| הקודם: הרב יקיר גירון | רבנים ראשיים של האימפריה העות'מאנית | הבא: הרב חיים נחום אפנדי |
| --- | --- |
בקרת זהויות :  NLI: 987007416489105171  VIAF: 72156495293017560132   WorldCat (עם VIAF): 72156495293017560132
מרק רודרפר

| --- | --- |

 לידה:  16 בינואר 1947 (בן 77) טשקנט
 הישג בולט:  אמן ספורט של ברית המועצות, מאמן מוערך של אוזבקיסטן
 הדרגה הגבוהה ביותר:  מאסטר ספורט של ברית המועצות
 מד כושר מרבי:  2420 (ינואר 1980)
 מד כושר נוכחי:  2236
 מדינה:  ברית המועצות, ישראל
 פרסים והוקרה:  מאמן כבוד של הרפובליקה הסובייטית הסוציאליסטית האוזבקית (1986) 
 
מרק בוריסוביץ' רודרפר (ברוסית: Марк Борисович Рудерфер ‏ נולד ב-16 בינואר 1947) הוא שחמטאי ישראלי, אמן ספורט של ברית המועצות ומאמן מוערך באוזבקיסטן. אימן את נבחרת הצעירים של אוזבקיסטן. בין תלמידיו מספר רבי אמנים, ביניהם מרק בלובשטיין, ואמנים בינלאומיים כגון לב גרשוי.
ילדות

מרק רודרפר בטשקנט, בירת אוזבקיסטן. למד לשחק שחמט בגיל 6. לאחר מספר שנים, החל ללמוד את עקרונות המשחק ב"ארמון החלוצים" של טשקנט עם חבריו, אצל המאמן שח-זדה. באותם זמנים לא היו ספרי שחמט רבים הזמינים באוזבקיסטן, ולכן בניגוד למקביליו במוסקבה למד ללא ספרי שחמט שנחשבו לנחוצים להתקדמות.
בשנת 1960, שיחק בליגת העל לתלמידים של ברית המועצות. לקראת ההשתתפות הוא וחבריו, בהנהגת המאמן שח-זדה, נפגשו עם מספר שחקנים אוזבקים חזקים לשם הכנה. קבוצתו של מרק לא הצליחה להגיע לתוצאות מרשימות בליגה, אך זו הייתה הפעם הראשונה שבה נפגש רודרפר עם עולם השחמט המקצועי וקיבל השראה להתקדם הלאה בתחום.
תחילת הקריירה

כניסתו של רודרפר לשחמט המקצועי החלה בשנת 1964, עם השתתפותו הראשונה באליפות אוזבקיסטן. באליפות זו חלק מקום 5–6 עם אלוף אוזבקיסטן (1953–1963) אלכסנדר גרושבסקי. את זוכי מקומות 1–2 באליפות זו מרק ניצח. מאמנו של מרק, שח-זדה, סיים במקום ה-3–4.
בשנת 1965 הצטרף לאגודת ספורט סטודנטים בשם "בורווסטניק", אשר פעלה בברית המועצות. באותה שנה שיחק בגביע בורווסטניק, שבו השתתפו חברי האגודה, וניצח בה.
באותה תקופה, ההעפלה לאליפויות ברית המועצות הפתוחה הייתה בשיטה, שבה לגמר האליפויות מעפילים דרך תחרויות אזוריות (ולשאר האליפויות דרך אליפויות לאומיות). גביע בורווסטניק היה תחרות אזורית, ומרק רודרפר העפיל לראשונה לאליפות ברית המועצות. מדובר באחדים מן המפגשים הראשונים של מרק עם רבי אמנים. לפני כן, פגש רבי אמנים רק במשחקי סימולטני באוזבקיסטן וברוסיה.
במשחק הראשון באליפות ברית המועצות פגש את פולוגייבסקי. לאחר הקרבת חייל כפה תיקו. לאחר מכן ניצח מספר אמני שחמט מוכרים אך הפסיד במפתיע מספר משחקים בסיבובים האחרונים.
בשנת 1970 זכה במקום השני באליפות אוזבקיסטן, וקיבל את תואר סגן אלוף אוזבקיסטן. באותן שנים החל להתאמן עם גאורגי בוריסנקו (אשר אימן גם את ויקטור קורצ'נוי, אשר עתיד להפוך למתמודד באליפות העולם בשחמט).
שנות ה-70 ושיא הקריירה

בשנת 1970 נסע לראשונה לחצי גמר אליפות ברית המועצות. בחצי גמר זה, ניצח לראשונה רב אמן (ולדימיר ליברזון). למרות ההפסד, ליברזון ניצח בתחרות.
כדי לראות את המשחקים, יש לאפשר בדפדפן שלכם ג'אווהסקריפט.
[Event "URS-ch sf"]
[Site "Aktiubinsk"]
[Date "1970.??.??"]
[Round "?"]
[White "Ruderfer, Mark B"]
[Black "Liberzon, Vladimir M"]
[Result "1-0"]
[WhiteElo "0"]
[BlackElo "0"]
[ECO "E74"]
1. d4 Nf6 2. c4 g6 3. Nc3 Bg7 4. e4 d6 5. Be2 O-O 6. Bg5 c5 7. d5 e6 8. Qd2 exd5
9. exd5 Re8 10. Nf3 Bg4 11. O-O a6 12. h3 Bxf3 13. Bxf3 Nbd7 14. a4 Qa5 15. Qc2
Qc7 16. Bd2 Re7 17. Rae1 Rxe1 18. Rxe1 Re8 19. Rf1 Kh8 20. Bd1 Ng8 21. f4 f5 22.
g4 Nh6 23. Kg2 Nf8 24. Bf3 Qf7 25. g5 Ng8 26. a5 Nd7 27. Na4 Ne7 28. b4 Nc8 29.
Rb1 cxb4 30. Bxb4 Re7 31. Ba3 Nf8 32. Nb6 Re3 33. Rb3 Rxb3 34. Qxb3 Qe8 35. Nxc8
Qxc8 36. Bxd6 Nd7 37. c5 Nxc5 38. Qc4 Bf8 39. Be5+ Bg7 40. d6 1-0
לאחר ששוחקה פתיחת הודית של המלך, ליברזון שיחק בצורה חדשה שלא הייתה נפוצה אז בקרב המשתמשים בפתיחה. לאחר משחק אסטרטגי ארוך, הגיע רודרפר למצב שבו לא ניתן להכות את החייל בטור ד ללא איבוד הפרש. ליברזון נכנע.
בחצי הגמר מרק רודרפר צבר כ-50%. לאחר מכן, באותה השנה, השתתף בגביע ברית המועצות הראשון (תחרות ביוזמת דוד ברונשטיין). התחרות הייתה בפורמט נוקאאוט של 4 משחקים בקצב מהיר, ולאחר מכן שוברי שוויון המורכבים מתוצאות קודמות בתחרות. בסיבוב הראשון ניצח רודרפר אמן שחמט אוקראיני, ועבר לסיבוב השני (בניגוד לכל שאר השחקנים מאוזבקיסטן, שהפסידו בסיבוב הראשון). לאחר ניצחון נוסף בסיבוב שני, שיחק נגד רב אמן לב אלבורט. הסיבוב נגמר בתוצאה 2-2, ואלבורט עבר לסיבוב הבא מפני שהיו לו תוצאות עדיפות בסיבובים הקודמים. רודרפר קיבל את התואר אמן ספורט של ברית המועצות בזכות תוצאה זו.
בשנת 1971, ניצח בשנית את גביע "בורווסטניק", שבו השתתפו גם אלבורט ומספר רבי אמנים אחרים. בהמשך השנה, השתתף בחצי גמר אליפות ברית המועצות. בתחרות זו ניצח את סמיון פורמן, אשר אימן את אנטולי קרפוב, אך הפסיד לקרפוב עצמו.
בשנת 1972 קיבל את תואר סגן אלוף אוזבקיסטן שוב, ובכך העפיל לחצי גמר אליפות ברית המועצות. הפעם, באודסה, ניצח 7 משחקים (ונהיה השחקן עם מספר הניצחונות הגבוה ביותר) והפסיד חמישה. בתחרות השתתפו גם אברבך, אלבורט ודבורצקי. מרק ניצח את אברבך ואת דבורצקי בתחרות הזו, ובכך היא הפכה התחרות לתחרות הטובה ביותר בחייו של רודרפר.
נבחרת אוזבקיסטן

מרק רודרפר ייצג את אוזבקיסטן באליפות ברית המועצות לנבחרות בשנים 1967–1983, וצבר ניסיון וכבוד בקרב השחקנים האוזבקים הצעירים. בשנת 1986 התחיל לאמן את נבחרת אוזבקיסטן הצעירה בשחמט. בתקופתו כמאמן הנבחרת הצעירה, התעלתה נבחרת אוזבקיסטן ברמתה מעל נבחרת קזחסטן ונבחרות נוספות במרכז אסיה, והתחרתה עם נבחרות ברמה גבוהה יותר, כגון נבחרת בלארוס ונבחרת אוקראינה. רודרפר עזר להניח את הבסיס לנבחרות החזקות של אוזבקיסטן בשחמט כיום, ולזכייה של אוזבקיסטן באולימפיאדת השחמט ב-2022.
חיים אישיים

רודרפר למד בפקולטה להנדסה ופיזיקה באוניברסיטה הפוליטכנית של טשקנט. התחתן עם רוזה פורטון, אלופת אוזבקיסטן בשחמט לשעבר. עלה לארץ בשנת 1990, והחל לאמן גם בישראל. בין תלמידיו בארץ ניתן למנות את אמן פיד"ה בני אייזנברג ואמן פיד"ה יאיר הופמן. כיום מתגורר בכרמיאל, ומשחק עבור כרמיאל בליגת הבוגרים לשחמט.
ארמון החלוצים טשקנט
ניקולא גרנו

| --- | --- |
 לידה:  1375 
 פטירה:  17 באוקטובר 1456 (בגיל 81 בערך) קמברה, צרפת 
 מוקד פעילות:  צרפת 
 זרם:  מוזיקה קלאסית 
 שפה מועדפת:  צרפתית 
 
ניקולא גרנו (בצרפתית: Nicolas Grenon; סביבות 1375 – 17 באוקטובר 1456) היה מלחין צרפתי מראשית תקופת הרנסאנס. גרנו כתב בכל הצורות המוזיקליות שהיו מקובלות בתקופתו והיה מקרה נדיר של מלחין מאריך-ימים, שלמד את אומנותו בשלהי המאה ה-14 אך עסק בה בעיקר בתקופת התגבשותם של סגנונות הרנסאנס.
קורות חייו

הרשומות המוקדמות ביותר של גרנו מקורן בפריז, שם עבד תחילה בקתדרלת נוטרדאם. עם מות אחיו קיבל את משרת הכומר בכנסיית סן ספולקר. הוא התקדם במעלות ההירארכיה הכנסייתית בסן ספולקר ולבסוף עזב את פריז ועבר תחילה ללאון שבפיקרדיה ב-1403 ואחר לקמבריי ב-1408. ב-1409 התקבל לשירותו של הדוכס מברי כ"ממונה על הנערים", מורה למוזיקה ומשגיח על נערי המקהלה, בבורז'ה; בשנת 1412 החל את הקריירה שלו בחצר דוכסות בורגונדיה של ז'אן הראשון, דוכס בורגונדיה. ב-1419 חזר לקמבריי ומשנת 1425 עד 1427 עבד ברומא כממונה על נערי המקהלה בקאפלה של האפיפיור מרטינוס החמישי.
מעבודתו זו פרש לקמבריי, שם עבד בשנות ה-40' של המאה ה-15 עם גיום דופאי על שכתוב מלא של המוזיקה הליטורגית הפוליפונית של הקתדרלה. הוא הלך לעולמו בקמבריי, אחרי חיים יוצאי-דופן באריכותם.
מוזיקה והשפעה

במוזיקה של גרנו ניכרים היבטים של נוהלי כתיבה הן מימי הביניים והן מראשית הרנסאנס. המוזיקה החילונית שלו היא המעודכנת ביותר וכוללת דוגמאות מכל אחת מן הצורות הקבועות (formes fixes) שהיו מקובלות בימיו - הבלדה, הווירלאי והרונדו. המלודיה נמצאת תמיד בקול העליון וכולם כתובים בשלושה קולות.
המוטטים של גרנו יוצאי דופן בשימוש שהם עושים בטכניקה איזותרמית, בדרך כלל בכל הקולות. מכמה בחינות הם דומים למוטטים של גיום דופאי, מלבד בחומרת העיקרון האיזותרמי. אחד מהם אפשר לתארך ל-1414, כיון שהוא מהלל את מתנגד האפיפיור יוחנן העשרים ושלושה ונכתב כנראה במועד פתיחתה של מועצת קונסטאנץ. גרנו כתב גם מיסות, אבל אף לא אחת מהן שרדה בשלמותה; רק קטע מן הגלוריה נשאר ולא די בו כדי לעמוד על הטכניקה הסגנונית שלו לסוג זה של יצירה.
לקריאה נוספת

idem. "Nicolas Grenon", Grove Dictionary of Music and Musicians|Grove Music Online, ed. L. Macy (accessed January 22 2005), grovemusic.com (subscription access).
Gustave Reese, Music in the Renaissance. New York, W.W. Norton & Co., 1954. ISBN 0-393-09530-4
Richard H. Hoppin, Medieval Music. New York, W.W. Norton & Co., 1978. ISBN 0-393-09090-6
משה הלברשטאם

| --- | --- |

הרב משה הלברשטאם (2006)
 לידה:  1 באפריל 1932 ח' בניסן ה'תרצ"ב גליציה טשקווא, גליציה 
 פטירה:  26 באפריל 2006 (בגיל 74) כ"ח בניסן ה'תשס"ו 
 מקום קבורה:  בית הקברות היהודי בהר הזיתים 
 מדינה:  ישראל 
 תקופת הפעילות:  ? – 26 באפריל 2006 
 בת זוג:  ליבא הלברשטאם
 אב:  יעקב הלברשטאם 
 
הרב משה הלברשטאם (ח' בניסן ה'תרצ"ב, 14 באפריל 1932 – כ"ח בניסן ה'תשס"ו, 26 באפריל 2006) היה מורה צדק בולט ודיין בבד"ץ של העדה החרדית בירושלים. הסמיך להוראה מאות רבנים. מחבר שו"ת "דברי משה" וראש ישיבת "דברי חיים – טשאקאווא".
ביוגרפיה

נולד בעיר טשקווא (טשאקאווא) שבגליציה לרבי יעקב  האדמו"ר מטשקווא. בגיל שלוש עלה לארץ ישראל עם אביו ומשפחתו. בבחרותו למד בישיבת בית אברהם ואחר כך בישיבת חכמי לובלין בבני ברק, אצל הרב שמואל הלוי ואזנר. בשנת תשי"ב נישא לבתו של הרב הלל שלזינגר הרבנית ליבא, מאנשי היישוב הישן בירושלים.
נסמך להוראה על ידי הרב פנחס אפשטיין ראב"ד העדה החרדית, ונקשר במיוחד אל הרב יצחק יעקב וייס, גאב"ד העדה החרדית. במשך כעשרים שנה הורה בישיבת "בית יוסף צבי" של דושינסקי. בשנת תשכ"ב מונה לראש ישיבה בישיבת "דברי חיים" – טשאקאווא.
הרב הלברשטאם שימש בתפקידים רבים. עמד בראש כולל חבת ירושלים, התומך בעניי ארץ ישראל. שימש כסמכות הרוחנית העליונה של ארגון הצלה ישראל, של בית החולים ביקור חולים ושל המרכז הרפואי שערי צדק.
הרב הלברשטאם עסק בנושאי רפואה והלכה ובמיוחד בנושא הפוריות לאור ההלכה ועמד בקשר רציף עם רופאים מתחום זה.
אחיו היו הרב מאיר הלברשטאם, האדמו"ר מטשאקאווא בני ברק, הרב נפתלי הלברשטאם, האדמו"ר מטשאקאווא, והרב חכם צבי, בעל ה"חכמת צבי".
ב-26 באפריל 2006 (כ"ח בניסן ה'תשס"ו) לקה בליבו וכעבור מספר שעות נפטר. נטמן בבית הקברות בהר הזיתים.
חיים אישיים ומשפחה

נשא לאשה את ליבא שלזינגר-הלברשטאם ממנה ילדיו;
בנו רבי יקותיאל זלמן, אבד"ק טשאקאווא בארצות הברית
בנו הרב יעקב דוד, מו"ץ בעדה החרדית בירושלים
חתנו הרב מתתיהו דייטש, רב בשכונת רמת שלמה בירושלים ונשיא המרכז לרפואה לאור ההלכה מכון יד הרמ"ה
חתנו הרב דב גולדרינג, רב בית הכנסת "היכל אהרן" בשכונת אחווה בירושלים.
בנו הרב שמעון שמואל, ראש הכולל ובית ההוראה דברי משה
חתנו הרב יוסף פאנעט, האדמו"ר מדעעש בירושלים
חתנו הרב חיים צבי דוידוביץ', ראש כולל חזון חיים
לקריאה נוספת

קונטרס דבריהם הם זכרונם (הספד וסיפורים בסוף ספר בדמיך חיי ליקוט הלכות בענייני תרומת דם, ועוד בירורים ופסקים בהלכות רפואה נכתבו על ידי הרב אברהם יעקב גולדמינץ. עם פסקים והוראות מאת רבי משה הלברשטאם, מהדורה שנייה מבוארת ומורחבת. ירושלים, ארגון לב מלכה, תשע"ב. רפב עמ')
קונטרס בכי אבל משה, קטעי עיתונות והספדים עליו, (מכון יד הרמ"ה), ירושלים
ספר בסוד שיח ע' 138–139. מכון באהלי צדיקים'
ספר אוצר החכמה, מחבר; אברהם אליעזר סופר, אוצר החכמה, ירושלים: יפה נוף ופלדהיים, תשס"ו –  תולדות חייו
ספר ממשה ועד משה, מחבר; אברהם אליעזר סופר, הגר"מ הלברשטאם זצ"ל מגדולי ירושלים, ממשה ועד משה, ירושלים: יריד הספרים, תשס"ז 2007
הערות שוליים

↑  נפטר בתשעה באב תשפ"ג
| --- | --- |
בקרת זהויות :  NLI: 987007305770205171  GND: 1067889817  ISNI: 0000 0000 6694 5315  LCCN: nr94009239  VIAF: 39257510   WorldCat (עם VIAF): 39257510
נבחרת ליטא בכדורגל חופים

הנבחרת הלאומית של ליטא בכדורגל חופים מייצגת את ליטא בתחרויות כדורגל חופים בינלאומיות ונמצאת בפיקוחה של התאחדות הכדורגל הליטאית.
הסגל הנוכחי

סגל נכון לאליפות אירופה בכדורגל חופים 2018
מאמן: ליטא נריז'וס בודראיטיס
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | שלב הבתים | 3 | 1 | 0 | 0 | 2 | 9 | 22 | 13- | 3 |
ספרד 2009: -
איטליה 2011: -
רוסיה 2013: -
איטליה 2015: -
| איטליה 2017 | שלב הבתים | 3 | 0 | 0 | 0 | 3 | 4 | 23 | 19- | 0 |
| רוסיה 2019 | שמינית גמר | 4 | 1 | 0 | 0 | 3 | 7 | 21 | 14- | 3 |
| סך הכל | 3/7 | 10 | 2 | 0 | 0 | 8 | 20 | 66 | 46- | 6 |
מריס ספייטס

| --- | --- |

ספייטס בשנת 2010
 לידה:  4 באוגוסט 1987 (בן 37) סיינט פיטרסברג שבפלורידה
 עמדה:  פאוור פורוורד, סנטר
 גובה:  2.08 מטר
 מכללה:  אוניברסיטת פלורידה
 דראפט:  בחירה מספר 16, 2008 פילדלפיה 76'
 קבוצות כשחקן
 2008–2012   2012–2013   2013   2013–2016   2016–2017   2017–2018   2018–:  פילדלפיה 76'   ממפיס גריזליס   קליבלנד קאבלירס   גולדן סטייט ווריורס   לוס אנג'לס קליפרס   אורלנדו מג'יק   גואנגג'ואו לונג-ליונס
 הישגים כשחקן
 זכייה באליפות ה-NBA ‏(2015)   זכייה באליפות ליגת המכללות (2007)
מריס אקים ספייטס (באנגלית: Marreese Akeem Speights; נולד ב-4 באוגוסט 1987) הוא כדורסלן אמריקאי המשחק בעמדות הפאוור פורוורד והסנטר בקבוצת גואנגג'ואו לונג-ליונס  מליגת העל הסינית. בין השנים 2008–2018 שיחק בליגת ה-NBA.
מכללות

אחרי שנותיו בתיכון, בחר ספייטס להמשיך את לימודיו באוניברסיטת פלורידה, במדינה בה נולד וגדל. בשנתו הראשונה במכללה עזר לקבוצתו לזכות באליפות המכללות כשהוא משמש כמחליף של צמד הגבוהים אל הורפורד וג'ואקים נואה. בעונה העוקבת ניצל ספייטס את חסרונם של הורפורד ונואה, בעקבות מעברם ל-NBA, והעמיד ממוצעים מרשימים של 14.5 נקודות, 8.1 ריבאונדים ו-1.4 חסימות למשחק. לאחר עונתו השנייה במכללה העמיד עצמו השחקן לבחירה בדראפט 2008.
קריירה מקצועית > פילדלפיה 76'

ספייטס נבחר בדראפט 2008 בבחירה ה-16 על ידי פילדלפיה 76'. בשתי עונותיו הראשונות בקבוצה הציג ספייטס יכולת טובה ויציבה, אך מינויו של דאג קולינס למאמן פילדלפיה בעונת 2010/2011 פגע במעמדו של הפורוורד בקבוצה. ספייטס, כשחקן בעל אוריינטציה התקפית, לא הסתדר עם שיטת המשחק ההגנתית של המאמן החדש ונגרר למספר עימותים עם צוות האימון שהביאו למיעוט בדקות המשחק של ספייטס. ממוצעיו של ספייטס בנקודות, ריבאונדים ודקות משחק בעונה זו היו הנמוכים בקריירה שלו.
קריירה מקצועית > ממפיס גריזליס

ב-4 בינואר 2012 הועבר ספייטס לממפיס גריזליס כחלק מטרייד משולש ששלח את זאבייה הנרי לניו אורלינס הורנטס ושתי בחירות סיבוב שני בדראפט לפילדלפיה 76'. ב-13 ביולי 2012 חתם ספייטס על הארכת חוזה בממפיס לשנתיים עבור 8 מיליון דולר.
קריירה מקצועית > קליבלנד קאבלירס

ב-22 בינואר 2013 נשלח ספייטס, ביחד עם ויין אלינגטון, ג'וש סלבי ובחירת סיבוב ראשון בדראפט לקליבלנד קאבלירס עבור ג'ון לואר.
קריירה מקצועית > גולדן סטייט ווריורס

ב-12 ביולי 2013 חתם ספייטס בגולדן סטייט ווריורס על חוזה לשלוש עונות עבור כ-11 מיליון דולר. ב-10 בפברואר 2014 קלע ספייטס שיא קריירה של 32 נקודות בניצחון הווריורס על פילדלפיה 76', קבוצתו לשעבר.
בעונת 2014/2015 זכה ספייטס באליפות ה-NBA הראשונה שלו עם גולדן סטייט, עם ניצחון על קליבלנד קאבלירס 4-2 בגמר, כשספייטס מעמיד לאורך הפלייאוף ממוצעים של 3.7 נקודות ו-2.1 ריבאונדים למשחק. בעונה העוקבת היה שותף פעיל לשבירת שיא הניצחונות בעונה אחת, 73, כשקלע 7.1 נקודות והוריד 3.3 ריבאונדים בממוצע למשחק.
קריירה מקצועית > לוס אנג'לס קליפרס

לקראת עונת 2016/2017 חתם ספייטס על חוזה לשנתיים בלוס אנג'לס קליפרס, עבור כ-3 מיליון דולר.
קריירה מקצועית > אורלנדו מג'יק

ב-27 ביולי 2017 חתם ספייטס על חוזה לעונה אחת באורלנדו מג'יק.
קריירה מקצועית > גואנגג'ואו לונג-ליונס

ב-2 ביולי 2018 חתם על חוזה לעונה בקבוצת גואנגג'ואו לונג-ליונס  מליגת העל הסינית.